‘பி.ஜே.பி பிரமுகர் வானதி சீனிவாசன், தலைமைச் செயலகத்துக்குப் போய் திடீரென முதல்வர் எடப்பாடியை சந்தித்தார். எடப்பாடி கோஷ்டியைத் தாங்கிப் பிடிப்பவர் பக்கத்து மாநில வி.வி.ஐ.பி. ஒருவர்தான் என்று உம்மிடம் பலமுறை சொல்லியிருக்கிறேன். அந்த வி.வி.ஐ.பி-க்கும் டெல்லி பி.ஜே.பி மேலிடத்துக்கும் இணைப்புப் பாலமாக விளங்குபவர் வானதி சீனிவாசன் என்கிறார்கள். அந்த வகையில், தலைமைச்செயலகத்தில் இந்தச் சந்திப்பு நடந்தது. ‘வெளியுலகத்துக்கு அவர்கள் சந்திப்புக்கு வேறு காரணம் சொல்லப்பட்டது. உண்மையில், அவர்கள் பேசியது முழுக்க முழுக்க அரசியல்’ என்கிறார்கள். ‘எடப்பாடி அரசுக்கு மத்திய அரசால் ஆபத்து இருக்காது. இந்த கோஷ்டி எம்.எல்.ஏ-க்கள், எம்.பி-க்களின் ஓட்டுக்களை ஜனாதிபதி தேர்தலில் பி.ஜே.பி வேட்பாளருக்குச் சிந்தாமல் சிதறாமல் செலுத்த வேண்டும்’ என பேசி இருக்கிறார்கள்.’’